Zeus (pes)

Zeus (* 22. november 2008† 3. september 2014) bol pes plemena nemecká doga, žijúci u Kevina a Denise Doorlagových v meste Otsego v štáte Michigan v USA. Podľa Guinessovej knihy rekordov 2013 bol titulovaný ako najvyšší pes na svete.

O zaradenie do Guinessovej knihy rekordov sa jeho majitelia pokúšali už v roku 2010, avšak pre strach z meracích pomôcok nedokázali splniť oficiálne kritériá. Jeho výška v kohútiku podľa oficiálnych meraní činila 111,8 cm a hmotnosť 70,3 kg, pričom keď sa vztýčil na zadné nohy dosahoval výšku 223,52 cm.

11. septembra 2014 majiteľ psa Kevin Doorlag verejne oznámil, že Zeus zomrel na starobu 3. septembra 2014.

Referencie 

Slávne psy